gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4236, del 25-04-2002 (2002/4125)

Informació pública de les bases de la convocatòria per cobrir, en propietat, una plaça d'inspector del Cos de Policia Local, pel procediment de promoció interna, mitjançant el sistema de concurs.opsició de l'Ajuntament de Novelda.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4236

Data del DOGV
:   25-04-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/4125


Data del document
:   10-04-2002

Organisme emissor
:   Ajuntament de Novelda

Tipus de document
:   Convocatòria

Descriptors 

:   * Novelda
    * policia
    * concurs administratiu
    * administració local

Informació pública de les bases de la convocatòria per cobrir, en propietat, una plaça d'inspector del Cos de Policia Local, pel procediment de promoció interna, mitjançant el sistema de concurs'opsició de l'Ajuntament de Novelda. [2002/X4125]
  
Al Butlletí Oficial de la Província d'Alacant número 74, de data 2 d'abril de 2002, es publiquen íntegrament les bases de la convocatòria per a cobrir en propietat una plaça d'inspector del Cos de Policia Local, pel procediment de promoció interna, mitjançant el sistema de concurs'oposició, vacant en la plantilla de funcionaris d'aquest ajuntament, enquadrada en el grup de classificació B, de l'escala d'Administració Especial, subescala Serveis Especials, inclosa en l'oferta d'ocupació pública de 2001.
  
El termini de presentació de sol·licituds serà de vint dies naturals, a comptar des de l'endemà de la publicació d'aquest anunci al Boletín Oficial del Estado.
  
Els successius anuncis relacionats amb aquesta convocatòria es faran públics al Butlletí Oficial de la Província d'Alacant i al tauler d'anuncis de l'ajuntament.
  
Les bases de les proves de selecció estaran a disposició dels interessats al Departament de Personal, en dies i hores d'oficina.
Diari Oficial de la Generalitat Valenciana


Sumari del DOGV 4244, del 08-05-2002 (2002/4339)

Notificació a Azai, SCP. Expedient número FDV-214/2001.
-------------------------------------------------------

### Dades del document

Número de DOGV
:   4244

Data del DOGV
:   08-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/4339


Organisme emissor
:   Agència Valenciana del Turisme

Tipus de document
:   Anunci

Notificació a Azai, SCP. Expedient número FDV-214/2001. [2002/Q4339]
  
Davant la impossibilitat d'efectuar la notificació directament a l'interessat: Azai, SCP, expedient FDV-214/2001, amb domicili al carrer de Teodor Llorente, 9, 46281 Bétera, província de València, i després d'haver-se intentat sense efectes, en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i als efectes previstos en l'article esmentat, es procedeix a realitzar la notificació següent:
  
«Vistes les actuacions relatives a l'expedient de referència en sol·licitud d'ajuda en l'àmbit dels programes de suport a inversions d'aquesta agència, i ja que per part del sol·licitant no han estat esmenades les deficiències o carències notificades adientment en data 23 de maig de 2001, procedeix, de conformitat amb el que es disposa en l'article 71.1 de la Llei de Règim Jurídic de les Administracions Públiques i del Procediment Administratiu Comú, segons la seua nova redacció, resoldre l'arxivament sense més tràmit de la sol·licitud, amb els efectes previstos en l'article 42.1 de la precitada llei.
  
Contra la present resolució, que no posa fi a la via administrativa, podrà interposar-se recurs d'alçada davant del president executiu de l'Agència Valenciana del Turisme dins el termini d'un mes comptador des de l'endemà de la notificació de la mateixa, d'acord amb el que estableixen els articles 114 i 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.
  
València, 11 de juny de 2001.- El director de l'Àrea de Producte: Víctor Yepes Piqueras».
Diari Oficial de la Generalitat Valenciana


Sumari del DOGV 4259, del 29-05-2002 (2002/5091)

Informació pública del nomenament com a funcionaris de carrera dels senyors Javier Perpiñá Rovira i Salvador Quijal Pardo.
--------------------------------------------------------------------------------------------------------------------------

### Dades del document

Número de DOGV
:   4259

Data del DOGV
:   29-05-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/5091


Organisme emissor
:   Ajuntament d'Almussafes

Tipus de document
:   Anunci

Informació pública del nomenament com a funcionaris de carrera dels senyors Javier Perpiñá Rovira i Salvador Quijal Pardo. [2002/F5091]
  
De conformitat amb les propostes formulades pels distints tribunals convocats per a proveir les places que es diran, mitjançant les resolucions de l'Alcaldia que s'indiquen tot seguit han sigut nomenats funcionaris de carrera d'este ajuntament les persones següents:
  
1. Resolució de l'Alcaldia número 242/2000, de data 25 de gener, senyor Javier Perpiñá Rovira, amb DNI 52860909-M, per a ocupar la plaça d'enginyer tècnic agrícola, grup B, escala d'administració especial, subescala tècnica mitjana, nivell CD 22 i CE 014.
  
2. Resolució de l'Alcaldia número 1.289/2002, de 29 d'abril, senyor Salvador Quijal Pardo, amb DNI 00037184-R, per a ocupar la plaça de psicòleg comunitari, grup A, escala d'administració especial, subescala tècnica superior, nivell CD 22 i CE 022.
  
Cosa que es fa pública en compliment del que s'establix en el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del personal comprés en l'àmbit d'aplicació de la Llei de la Funció Pública Valenciana.
Diari Oficial de la Generalitat Valenciana


Sumari del DOGV 4345, del 27-09-2002 (2002/10709)

Informació pública dels projectes de gestió de residus sòlids urbans per a l'execució de les previsions del pla zonal de residus de la zona XV, i convocatòria de concurs públic de projectes alternatius.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4345

Data del DOGV
:   27-09-2002

Secció del DOGV
:   V. ALTRES ANUNCIS - E) MEDI AMBIENT

Número del document
:   2002/10709


Organisme emissor
:   Consorci de Residus de la Zona XV

Tipus de document
:   Anunci

Informació pública dels projectes de gestió de residus sòlids urbans per a l'execució de les previsions del pla zonal de residus de la zona XV, i convocatòria de concurs públic de projectes alternatius. [2002/F10362]
  
De conformitat amb el que s'establix en l'article 36.2, 3 i 4 de la Llei 10/2000, de 12 de desembre, de Residus de la Comunitat Valenciana, la Comissió de Govern del Consorci de Residus de la Zona XV, en la reunió del dia 16 de setembre d'enguany, va adoptar l'acord següent:
  
Primer. Admetre a tràmit els projectes de gestió de residus sòlids urbans presentats per Sociedad General de Residuos, SA, i Pyrotech Europa, SL, per a l'execució de les previsions del pla zonal de residus de la zona XV.
  
Segon. Fixar la quantia de la garantia provisional en el 2% del pressupost dels projectes de gestió alternatius que presenten els promotors.
  
Tercer. Convocar concurs públic, pel termini de 15 dies, per a la presentació de projectes de gestió alternatius.
  
Quart. El termini de 15 dies quedarà prorrogat automàticament per dos meses, comptadors des de la finalització del termini esmentat de 15 dies, quan siga sol·licitat per qui pretenga presentar un projecte de gestió alternatiu.
  
El termini de 15 dies començarà a computar-se a partir del dia següent al de l'última publicació d'este edicte, ja siga en el diari d'informació general, en el Butlletí Oficial de la Província d'Alacant o en el Diari Oficial de la Generalitat Valenciana.
  
Lloc de presentació: plaça de Canalejas, número 1, seu de l'Ajuntament de Benidorm (Alacant).
  
Cosa que es fa pública perquè se'n prenga coneixement general.
Diari Oficial de la Generalitat Valenciana


Sumari del DOGV 4265, del 06-06-2002 (2002/5912)

Informació pública de la convocatòria de proves selectives per a cobrir mitjançant concurs oposició, una plaça d'administratiu d'administració general vacant en la plantilla de personal de l'Ajuntament de Benasal.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4265

Data del DOGV
:   06-06-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/5912


Data del document
:   14-05-2002

Organisme emissor
:   Ajuntament de Benassal

Tipus de document
:   Convocatòria

Descriptors 

:   * Benassal
    * concurs administratiu
    * professió administrativa
    * administració local

Informació pública de la convocatòria de proves selectives per a cobrir mitjançant concurs oposició, una plaça d'administratiu d'administració general vacant en la plantilla de personal de l'Ajuntament de Benasal. [2002/S5912]
  
Per Resolució de l'alcalde president de la corporació, de data de 13 de maig de l'any 2002, s'ha disposat la convocatòria de proves selectives per a cobrir, pel procediment de concurs oposició, una plaça d'administratiu d'administració general, reservada a promoció interna, vacant en la plantilla de funcionaris d'este ajuntament, les bases de la qual van ser aprovades per Resolució de l'Alcaldia de data 18 de desembre de l'any 2001 i sotmeses a la consideració de l'Ajuntament Ple en data de 20 de desembre del mateix any, que no va formular cap al·legació.
  
Els qui desitgen prendre part de les oposicions ho sol·licitaran en instància dirigida a l'alcalde president de l'Ajuntament de Benasal, en les oficines del registre d'este Ajuntament, en hores d'oficina. Estes instàncies hauran de manifestar que reunixen totes i cadascuna de les condicions o requisits exigits en la base segona, i que es comprometen a jurar o prometre a consciència i pel seu honor, a complir fidelment les obligacions del càrrec amb lleialtat al rei, i guardar i fer guardar la Constitució com a norma fonamental de l'estat, i adjuntaran a la instància fotocòpia del document nacional d'identitat. En el moment de presentar la sol·licitud s'adjuntarà a esta resguard d'haver ingressat en les arques municipals la quantitat de dotze euros amb dos cèntims en concepte de taxes per drets d'examen.
  
El termini de presentació d'instàncies serà de 20 dies naturals, comptadors des del sendemà de l'última publicació de la convocatòria en el Boletín Oficial del Estado o en el Diari Oficial de la Generalitat Valenciana.
  
Les bases completes de la convocatòria es troben a disposició dels interessats en la Secretaria de l'Ajuntament.
  
Els successius anuncis referents a esta convocatòria es publicaran en el Butlletí Oficial de la Província de Castelló i en els diferents taulers d'edictes de la casa consistorial.
Diari Oficial de la Generalitat Valenciana


Sumari del DOGV 4211, del 15-03-2002 (2002/2409)

RESOLUCIÓ de 21 de desembre de 2001, de la Universitat Politècnica de València, per la qual es nomena el senyor Juan Andrés Cárcel Carrión, professor titular d'Escola Universitària de l'àrea de coneixement Tecnologia d'Aliments, adscrita al Departament de Tecnologia d'Aliments.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4211

Data del DOGV
:   15-03-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/2409


Organisme emissor
:   Universitat Politècnica de València

Tipus de document
:   Resolució

RESOLUCIÓ de 21 de desembre de 2001, de la Universitat Politècnica de València, per la qual es nomena el senyor Juan Andrés Cárcel Carrión, professor titular d'Escola Universitària de l'àrea de coneixement Tecnologia d'Aliments, adscrita al Departament de Tecnologia d'Aliments. [2002/2409]
  
De conformitat amb la proposta elevada per la Comissió nomenada per a jutjar el concurs convocat per Resolució de 8 de març de 2001 d'aquesta Universitat, plaça núm. 27/01 (codi 2404), (BOE de 30 de març de 2001), i presentada per l'interessat la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària i la resta de disposicions que la desenvolupen, ha resolt:
  
Nomenar el senyor Juan Andrés Cárcel Carrión, amb número de document nacional d'identitat 46957603, professor titular d'Escola Universitària de la Universitat Politècnica de València, de l'àrea de coneixement Tecnologia d'Aliments, adscrita al Departament de Tecnologia d'Aliments.
  
València, 21 de desembre de 2001.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4269, del 12-06-2002 (2002/6069)

Informació pública del programa d'actuació integrada per al desenvolupament urbanístic de la unitat d'execució 9, Clotxa-El Sec Sur, del sòl urbà de Bétera.
------------------------------------------------------------------------------------------------------------------------------------------------------------

### Dades del document

Número de DOGV
:   4269

Data del DOGV
:   12-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/6069


Organisme emissor
:   Clotxa Sec Sur, SL

Tipus de document
:   Anunci

Informació pública del programa d'actuació integrada per al desenvolupament urbanístic de la unitat d'execució 9, Clotxa-El Sec Sur, del sòl urbà de Bétera. [2002/F6069]
  
La mercantil Clotxa Sec Sur, SL, formula el programa d'actuació integrada per al desenvolupament urbanístic de la unitat d'execució 9, Clotxa-El Sec Sur, del sòl urbà de Bétera, i protocol·litza davant de la notària de Bétera, la senyora Eva Giménez Moreno, l'alternativa tècnica, comprensiva de memòria de programa i avantprojecte d'urbanització, de la qual deposita còpia a l'Ajuntament de Bétera.
  
D'acord amb els articles 46 i 48 de la Llei 6/1994, de 15 de novembre, Reguladora de l'Activitat Urbanística, es publica el present edicte per a atorgar tràmit d'informació pública, i s'advertix que durant el termini de 20 dies, comptadors des de l'última publicació d'este edicte, qualsevol persona podrà comparéixer a la notaria esmentada, situada a la plaça del Sol, 4, Bétera, per a consultar i obtindre còpia de l'acta de protocol·lització i els documents que la integren, així com consultar les actuacions a l'Ajuntament de Bétera, situat al carrer de José Gascón, 9, i presentar, en el termini esmentat, al·legacions i alternatives tècniques que pretenguen competir amb la que s'exposa al públic. Les proposicions juridicoeconòmiques es presentaran davant de l'ajuntament, en sobre tancat, durant els cinc dies següents al venciment del termini anterior. Els terminis assenyalats quedaran prorrogats per 20 dies addicionals si durant els primers 10 dies hàbils d'informació pública alguna persona es comprometera a presentar una alternativa tècnica substancialment distinta a la inicial i presentara caució d'això.
  
L'acte d'obertura de pliques tindrà lloc en la següent data hàbil a la conclusió de l'últim termini d'informació pública. Totes les actuacions podran ser objecte de consulta i al·legació durant els 10 dies següents a l'obertura de pliques.
  
Així mateix, es comunica als titulars de les parcel·les cadastrals següents, davant de la impossibilitat de remetre avís:
  
- Polígon 30, parcel·la 136. José Hernández Gandía.
  
- Polígon 30, parcel·la 130. Isabel Soriano.
  
- Polígon 30, parcel·la 132. Titular desconegut.
Diari Oficial de la Generalitat Valenciana


Sumari del DOGV 4209, del 13-03-2002 (2002/2184)

Informació pública de l'acceptació de les delegacions efectuades per l'Ajuntament de la Nucia.
----------------------------------------------------------------------------------------------

### Dades del document

Número de DOGV
:   4209

Data del DOGV
:   13-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2184


Organisme emissor
:   Diputacio Provincial d'Alacant

Tipus de document
:   Anunci

Informació pública de l'acceptació de les delegacions efectuades per l'Ajuntament de la Nucia. [2002/A2184]
  
Per a donar compliment al que disposa l'article 7.2 de la Llei 39/1988, de 28 de desembre, Reguladora de les Hisendes Locals, es publica l'acceptació de les delegacions efectuades per l'Ajuntament de la Nucia, en matèria de recaptació en període voluntari i executiu de deutes per recepció i liquidacions d'ingrés directe de la taxa per prestació del servei de tractament i eliminació de residus sòlids urbans, les condicions generals de les quals van ser aprovades en la sessió del Ple provincial de data 9 de novembre de 2000 i figuren publicades en el Butlletí Oficial de la Província número 272, de data 25 de novembre de 2000, i Diari Oficial de la Generalitat Valenciana número 3.908, de data 2 de gener de 2001.
  
Aquesta delegació realitzada pel municipi de la Nucia a favor d'aquesta Diputació Provincial tindrà efectes des de l'1 de gener de 2002 i estarà vigent fins al 31 de desembre de 2006; quedarà tàcitament prorrogada per períodes de cinc anys, si cap de les parts no hi manifesta expressament la seua voluntat en contra, comunicant-ho a l'altra, amb una antelació no inferior a sis mesos al seu acabament o al de qualsevol dels períodes de pròrroga.
Diari Oficial de la Generalitat Valenciana


Sumari del DOGV 4227, del 12-04-2002 (2002/3509)

Expedient número SU-16/02. Adjudicació de 3 taules de sala de reunions, 1 taula circular de sala de reunions i 72 cadires de sala de reunions.
----------------------------------------------------------------------------------------------------------------------------------------------

### Dades del document

Número de DOGV
:   4227

Data del DOGV
:   12-04-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/3509


Data del document
:   21-03-2002

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Expedient número SU-16/02. Adjudicació de 3 taules de sala de reunions, 1 taula circular de sala de reunions i 72 cadires de sala de reunions. [2002/X3509]
  
1. Entitat adjudicadora
  
a)Organisme: Universitat de València
  
b)Dependència que tramita l'expedient: Servei d'Inversions
  
c)Núm. d'expedient: SU-16/02
  
2. Objecte del contracte
  
a) Tipus de contracte: subministrament
  
b) Descripció de l'objecte: 3 taules de sala de reunions, 1 taula circular de sala de reunions i 72 cadires de sala de reunions
  
d) Diari oficial i data de publicació de l'anunci de licitació: DOGV núm. 4165, de 10.01.2002.
  
3. Tramitació, procediment i forma d'adjudicació
  
a) Tramitació: ordinària i avançada
  
b) Procediment: obert
  
c) Forma: concurs
  
4. Pressupost base de licitació: 85.006.538 PTA 107.085,94 euros
  
5. Adjudicació
  
a) Data: 15/02/2002
  
b) Contractistes:
  
Cosín Valero, SL (lot 1)
  
Impacto Valencia, SL (lot 3)
  
Lot 2, pendent de resolució
  
c) Nacionalitat: espanyola
  
d) Import total d'adjudicació: 63.125,57 euros:
  
Cosín Valero, SL: 45.424,37 euros.
  
Impacto Valencia, SL: 17.701,20 euros.
Diari Oficial de la Generalitat Valenciana


Sumari del DOGV 4204, del 06-03-2002 (2002/1693)

Rotlle d'apel·lació número 509/2001. Cèdula de notificació.
-----------------------------------------------------------

### Dades del document

Número de DOGV
:   4204

Data del DOGV
:   06-03-2002

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2002/1693


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 509/2001. Cèdula de notificació. [2002/S1693]
  
Román Rodríguez de Albaladejo, secretari judicial de la Secció Novena de la Audiència Provincial de València, mitjançant aquest, fa saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 509/2001, que prové de les actuacions de judici de cognició 180/2000, s'ha acordat notificar a l'apel·lada en aquesta alçada Talleres La Closa Cooperativa Valenciana, la sentència dictada en l'esmentat rotlle, que té l'encapçalament i la decisió que es diu tot seguit:
  
València, 27 de novembre de 2001
  
«Encapçalament
  
Magistrats: María Carmen Escrig Orenga, Gonzalo Caruana Font de Mora i María Antonia Gaitón Redondo.
  
La Secció Novena de l'Audiència Provincial de València, sent-ne ponent el magistrat Gonzalo Caruana Font de Mora, ha vist aquest rotlle d'apel·lació número 509/2001, que prové de les actuacions de cognició, promogudes davant el Jutjat de Primera Instància número 2 de Mislata, amb el número 180/2000, entre les parts; d'una, com a demandant apel·lant a Suvima, SA, representada per la procuradora María Esperanza Vázquez García i de l'altra com a demandats apel·lats a Manuel Carrilero Alarcón, Ángel Briones Ballesteros i Tomás Torres Navajas, representats pel procurador Carlos Solsona Espriu i Talleres La Closa Cooperativa Valenciana, Tomás de la Fuente Martínez i Juan José Alonso Torrecilla, sobre reclamació de quantitat, en virtut del recurs d'apel·lació interposat pel demandant.
  
Decisió
  
Estimar el recurs d'apel·lació interposat contra la sentència dictada pel Jutjat de Primera Instància número 2 de Mislata en les actuacions 180/2000, revocar aquesta resolució i amb estimació total de la demanda condemnar a la Cooperativa Valenciana Talleres La Closa, Manuel Carrilero Alarcón, Tomás de la Fuente Martínez, Juan José Alonso Torrecilla, Ángel Briones Ballesteros i Tomás Torres Navajas a pagar a l'actora 436.718 pessetes, interessos legals des de la interpel·lació judicial i costes de la primera instància. No s'efectua pronunciament de les costes d'aquesta alçada.
  
Notifiqueu aquesta resolució a les parts...»
  
Amb la fixació prèvia d'aquest edicte en el tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.